Държавен вестник, бр. 95, 2021 г., стр. 21

БРОЙ  95	
Д Ъ Р Ж А В Е Н  В Е С Т Н И К 	
СТР.  21  
предоставено на публична международна или 
регионална организация.
д) Асоциацията не предоставя финансиране 
за нито един проект, ако членът, на чиято те­
ритория се намира проектът, възразява срещу 
такова финансиране, с изключение на това, че 
не е необходимо Асоциацията да се уверява, 
че отделните членове не възразяват в случай 
на финансиране, предоставено на публична 
международна или регионална организация.
е) Асоциацията не налага никакви условия 
постъпленията от нейното финансиране да се 
изразходват на териториите на който и да е 
конкретен член или членове. Гореизложеното 
не пречи на Асоциацията да спазва всички 
ограничения за използването на средствата, 
наложени в съответствие с разпоредбите на 
този договор, включително ограничения, 
свързани с допълнителни ресурси съгласно 
споразумение между Асоциацията и кон­
трибутора.
ж) Асоциацията предприема мерки, за 
да гарантира, че постъпленията от всяко 
финансиране се използват само за целите, 
за които е предоставено финансирането, с 
надлежно внимание върху съображенията за 
икономичност, ефективност и конкурентна 
международна търговия и без да се вземат 
предвид политически или други неикономи­
чески влияния или съображения.
з) Средствата, които трябва да бъдат 
предоставени по която и да е операция по 
финансиране, се предоставят на получателя 
само за покриване на разходи във връзка с 
проекта, когато такива бъдат действително 
направени.
Раздел 2. Форма и условия на финансиране
а) Финансирането от Асоциацията е под 
формата на заеми. Асоциацията обаче може 
да предоставя друго финансиране или
(i) от средства, записани съгласно Член 
III, Раздел 1, и средства, получени от тях, 
като главница, лихва или други такси, 
ако разрешението за такива записвания 
изрично предвижда такова финансиране;
или
(ii) при специални обстоятелства, от 
допълнителни ресурси, предоставени 
на Асоциацията, и средства, получени 
от тях, като главница, лихва или други 
такси, ако споразуменията, по които се 
предоставят такива ресурси, изрично 
разрешават такова финансиране.
б) При спазване на горния параграф Асо­
циацията може да предостави финансиране в 
такива форми и при такива условия, каквито 
сметне за подходящи, като взема предвид 
икономическото положение и перспективите 
на съответния район или райони и естеството 
и изискванията на проекта.
в) Асоциацията може да предоставя финан­
сиране на член, правителството на територия, 
включена в членството на Асоциацията, 
политическо подразделение на което и да 
е от гореизброените, публично или частно 
образувание на териториите на член или 
членове или на публична международна или 
регионална организация.
г) В случай на отпускане на заем на об­
разувание, различно от член, Асоциацията 
може по свое усмотрение да изиска подходяща 
държавна или друга гаранция или гаранции.
д) Асоциацията, в специални оазиси, може 
да предостави валута за местни разходи. 
Раздел 3. Промени в условия на финан-
сиране
Асоциацията може, когато и до степента, 
която сметне за подходяща, в светлината на 
всички релевантни обстоятелства, включител­
но финансовото и икономическото състояние 
и перспективите на съответния член, и при 
условия, които могат да се определят от нея, да 
се съгласи на смекчаване или друга промяна 
на условията, при които е било предоставено 
което и да е нейно финансиране.
Раздел 4. Сътрудничество с други междуна-
родни организации и членове, предоставящи 
помощ за развитие
Асоциацията си сътрудничи с онези пуб­
лични международни организации и членове, 
които предоставят финансова и техническа 
помощ на по-слабо развитите области на света.
Раздел 5. Разни операции
В допълнение към операциите, посочени 
другаде в настоящия договор, Асоциацията 
може да:
(i) заема средства с одобрението на члена, 
в чиято валута е деноминиран заемът;
(ii) гарантира ценни книжа, в които е 
инвестирала, за да улесни продажбата 
им;
(iii) купува и продава ценни книжа, 
които е емитирала или гарантирала, 
или в които е инвестирала;
(iv) в специални случаи гарантира заеми 
от други източници за цели, които не 
са в противоречие с разпоредбите на 
този договор;
(v) предоставя техническа помощ и кон­
султантски услуги по искане на член; и
(vi) упражнява такива други права, 
свързани с нейната дейност, каквито са 
необходими или желани в изпълнение 
на целите є.
Раздел 6. Забрана за политическа дейност
Асоциацията и нейните служители не се 
намесват в политическите дела на никой 
член; нито се влияят в техните решения от 
политическия характер на съответния член 
или членове. Само икономически съображе­
ния са от значение за техните решения и тези 
съображения се претеглят безпристрастно, 
за да се постигнат целите, посочени в нас­
тоящия договор.